LAKI HYÖDYLLISYYSMALLIOIKEUDESTA 10.5.1991/800  
Eduskunnan päätöksen mukaisesti säädetään:  
1 luku  
Yleiset säännökset  
1 § 
Se, joka on tehnyt keksinnön, tai se, jolle keksijän oikeus on siirtynyt, voi hakemuksesta 
saada hyödyllisyysmallioikeuden keksintöön ja siten yksinoikeuden sen ammattimaiseen 
hyväksikäyttöön sen mukaan kuin tässä laissa säädetään.  
Keksinnöllä tarkoitetaan tässä laissa tekni stä ratkaisua, jota voidaan käyttää teollisesti. 
(8.12.1995/1396)  
Keksinnöksi ei katsota pelkästään:  
1) löytöä, tieteellis tä teoriaa tai matemaattista menetelmää;  
2) taiteellista luomusta;  
3) suunnitelmaa, sääntöä tai menetelmää älyllistä toimintaa, peliä tai liiketoimintaa varten 
taikka tietokoneohjelmaa; eikä  
4) tietojen esittämistä.  
(8.12.1995/1396)  
Hyödyllisyysmallioikeutta ei voi saada:  
1) keksintöön, jonka hyväksikäyttö on siveellisyyden tai yleisen järjestyksen vastaista;  
2) kasvilajikkei siin tai eläinrotuihin; eikä  
3) menetelmiin.  
(8.12.1995/1396)  
2 § 
Keksinnön tulee olla uusi siihen verrattuna, mikä on tullut tunnetuksi ennen 
hyödyllisyysmallioikeutta koskevan hakemuksen tekemispäivää ja lisäksi selvästi erota siitä. 
(7.11.2008/700)  
Tunnetuksi katsotaan kaikki, mikä on tullut julkiseksi, joko kirjoituksen tai esitelmän 
välityksellä, hyväksikäyttämällä tai muulla tav alla. Myös ennen hyödyllisyysmallioikeutta 
koskevan hakemuksen tekemispäivää tässä maassa tehdyn hyödyllisyysmallioikeutta koskevan hakemuksen, patenttihakemuksen ja mallioikeushakemuksen sisältö katsotaan 
tunnetuksi, jos mainittu hakemus tämän lain 18 §:n , patenttilain (550/1967) 22 §:n  tai 
mallioikeuslain (221/1971) 19 §:n  säännös ten mukaan tulee julkiseksi. Edellä 1 momentissa 
olevaa säännöstä, jonka mukaan keksinnön tulee selvästi erota siitä, mikä on tullut tunnetuksi 
ennen hyödyllisyysmallioikeutta koskevan hakemuksen tekemispäivää, ei tällöin sovelleta. 
(7.11.2008/700)  
Sen mukaan kuin 45 b ja 45 f §:ssä säädetään, on 8 a luvussa tarkoitetulla hakemuksella 2 
momenttia sovellettaessa sama oikeusvaik utus kuin tässä maassa tehdyllä 
hyödyllisyysmallihakemuksella. (8.12.1995/1396)  
Hyödyllisyysmalli voidaan rekisteröidä, va ikka keksintö on kuuden kuukauden kuluessa 
ennen hakemuksen tekemistä tullut julkiseksi:  
1) sellaisen ilmeisen väärinkäytöksen johdosta, joka on kohdistunut hakijaan tai siihen, jolta 
tämä johtaa oikeutensa; tai  
2) sen johdosta, että hakija tai se, jolta tämä johtaa oikeutensa, on pannut keksinnön näytteille 
sellaisessa virallisessa tai virallisesti tunnustetussa kansainvälisessä näyttelyssä, jota 
tarkoitetaan kansainvälisiä näyttelyjä koskevassa sopimuksessa (SopS 36/37).  
Sovellettaessa 2 momenttia Münche nissä 5 päivänä lokakuuta 1973 Eurooppapatenttien 
myöntämisestä tehdyn yleissopimuksen (Euroopan patenttisopimus) (SopS 8/1996), 
jäljempänä Euroopan patenttisopimus , 93 artiklan mukainen julkaiseminen on rinnastettava 
patenttilain 22 §:n mukaiseen hakemusta koskevien asiakirjojen julkiseksituloon. Edellä 
sanottu koskee myös Euroopan patenttisopimuksen 153 artiklan 3 kohdan mukaista 
julkaisemista, jos Euroopan patentt ivirasto rinnastaa tällaisen julkaisemisen artiklan 93 
mukaiseen julkaisemiseen. (7.11.2008/700)  
3 § 
Hyödyllisyysmallin rekisteröinnillä saavutettu yksinoikeus sisältää jäljempänä säädetyin 
poikkeuksin sen, ettei muu kuin hyödyllisyysmallioikeuden haltija ilman täm än lupaa saa 
käyttää hyväkseen keksintöä valmistamalla, tarjoamalla, saattamalla vaihdantaan tai 
käyttämällä hyödyllisyysmallioikeudella suojattua tuotetta tai tuomalla maahan tai pitämällä 
hallussaan tällaista tuotetta edellä sanottua tarkoitusta varten.  
Yksinoikeus sisältää myös sen, ettei muu kuin hyödyllisyysmallioikeuden haltija ilman tämän 
lupaa saa käyttää hyväksi keksintöä tarjoamalla tai toimittamalla jollekin, jolla ei ole oikeutta 
keksinnön hyväksikäyttöön, sellaista välinettä keksinnön käyttämis eksi tässä maassa, joka 
liittyy johonkin olennaiseen keksinnössä, jos se, joka tarjoaa tai toimittaa välineen, tietää tai 
olosuhteiden perusteella olisi pitänyt tietää, että väline soveltuu ja on tarkoitettu keksinnön 
käyttämiseeen. Jos väline on yleisesti  kaupan oleva tavara, sovelletaan edellä säädettyä vain, 
jos se, joka tarjoaa tai toimittaa välineen, pyrkii vaikuttamaan vastaanottajaan siten, että tämä 
ryhtyisi 1 momentissa mainittua yksinoikeutta loukkaavaan tekoon. Sovellettaessa tämän 
momentin säänn öksiä ei keksinnön hyväksikäyttöön oikeutettuna pidetä sitä, joka käyttää 
keksintöä hyväksi 3 momentin 1 tai 3 kohdassa tarkoitetulla tavalla. (8.12.1995/1396)  
Yksinoikeus ei käsitä:  1) hyväksikäyttöä, joka ei ole ammattimaista;  
2) sellaisen hyödyllisyysmallioikeudella suojatun tuotteen hyväksikäyttöä, joka Euroopan 
talousalueella on saatettu vaihdantaan hyödyllisyysmallioike uden haltijan toimesta tai tämän 
suostumuksella; eikä (18.12.1992/1410)  
3) keksinnön käyttöä kokeissa, jotka koskevat its e keksintöä.  
4 § 
Mitä patenttilain 4 ja 5 §:ssä on säädetty keksinnön ammattimaisesta hyväksikäytöstä tai 
hyväksikäytöstä ulkomaisessa alukses sa, ilma -aluksessa tai muussa kulkuneuvossa niiden 
tarpeisiin, koskee soveltuvin osin tässä laissa tarkoitettua keksintöä.  
5 § (7.11.2008/700)  
Hyödyllisyysmallioikeutta koskeva hakemus, jonka tarkoittama keksintö on tekemispäivää 
edeltävän kahdentoista kuukauden aikana esitetty Suomessa myönnettävää patenttia tai 
hyödyllisyysmallin rekisteröintiä koskevassa hakemuksessa, taikk a teollisoikeuden 
suojelemista koskevaan Pariisiin yleissopimukseen (SopS 5/1921) taikka Maailman 
kauppajärjestön perustamissopimukseen (SopS 5/1995) liittyneessä toisessa valtiossa tai 
toisella tullialueella tehdyssä patenttia, keksijäntodistusta tai hyöd yllisyysmallisuojaa 
koskevassa hakemuksessa, on katsottava 2 §:n 1 ja 2 momenttia sekä 4 §:ää sovellettaessa 
tehdyksi samanaikaisesti aikaisemman hakemuksen kanssa, jos hakija sitä pyytää. Tällainen 
etuoikeus voidaan saada myös aikaisemmasta suojahakemukse sta, jos se ei tarkoita edellä 
mainittuihin sopimuksiin liittynyttä valtiota tai tullialuetta, ja jos siellä, missä aikaisempi 
hakemus on tehty, myönnetään suomalaisesta hakemuksesta vastaava etuoikeus ja siellä 
voimassa oleva lainsäädäntö on pääosin yhden mukainen edellä mainittujen sopimusten 
kanssa.  
Valtioneuvoston asetuksella säädetään 1 momentissa tarkoitetun pyynnön tekemisestä ja sen 
liitteistä.  
2 luku  
Hyödyllisyysmallihakemus ja sen käsittely  
6 § 
Hyödyllisyysmallioikeutta koskeva hakemus, jäljempänä hyödyllisyysmallihakemus , tehdään 
kirjallisesti Patentti - ja rekisterihallitukselle, joka toimii rekisteriviranomaisena. Hakemus 
voidaan 8 a l uvussa tarkoitetussa tapauksessa tehdä myös toisen maan patenttiviranomaiselle 
tai kansainväliselle järjestölle. Rekisteriviranomainen pitää päiväkirjaa saapuneista 
hyödyllisyysmallihakemuksista. (17.6.2011/744)  
Hakemuksen tulee sisältää keksinnön selitys ja tarvittavat kuvat sekä täsmällisesti ilmaistuna 
se, mitä halutaan suojata ( suojavaatimus ). Valtioneuvoston asetuksella a nnetaan tarkempia 
säännöksiä hakemukseen liitettävistä kuvista. Selityksen tulee olla niin selvä, että 
ammattimies voi sen perusteella käyttää keksintöä. Jos keksintö koskee biologista materiaalia tai keksintöä toteutettaessa on käytettävä biologista mater iaalia, sovelletaan patenttilain 8 a 
§:ää ja 22 §:n 6 ja 8 momenttia. (7.11.2008/700)  
Hakemuksessa on ilmoitettava keksijän  nimi. Jos hyödyllisyysmallioikeutta hakee muu kuin 
keksijä, hakijan on selvitettävä oikeutensa keksintöön.  
6 a § (17.6.201 1/744)  
Edellä 6 §:n 1 momentissa tarkoitettuun päiväkirjaan merkitään kustakin hakemuksesta:  
1) hakemuksen tekemispäivä ja hakemusnumero;  
2) kansainvälisen patenttiluokituksen mukaiset luokat, joihin hakemus on luokiteltu;  
3) hakijan nimi, kotipaikka ja osoite;  
4) jos hakijaa edustaa asiamies, tämän nimi, kotipaikka ja osoite;  
5) keksijän nimi ja osoite;  
6) keksinnön nimitys;  
7) päivä, jolloin patenttihakemus on tehty tai katsotaan tehdyksi, jos hakemus on saatu 
muuntamalla aiemmin tehdystä patenttihakemu ksesta;  
8) tieto siitä, missä etuoikeuden perustaksi ilmoitettu aikaisempi hakemus on tehty sekä 
tämän hakemuksen tekemispäivä ja numero, jos etuoikeutta on pyydetty;  
9) tieto siitä, onko hakemus suomalainen vai kansainvälinen hakemus vaiko 8 tai 8 a §:n 
mukaisesti hyödyllisyysmallihakemukseksi muunnettu eurooppapatenttia koskeva hakemus;  
10) kansainvälinen tekemispäivä sekä päivä, jona hakemusta on 45 d §:n mukaisesti jatkettu 
tai jona hakemus on patenttilain 38 §:n mukaan tehty, jos hakemus on kansainväli nen 
hakemus;  
11) Euroopan patenttisopimuksen mukainen tekemispäivä ja päivä, jolloin hakemus on tehty 
muuntamista varten rekisteriviranomaiselle, jos hakemus on 8 tai 8 a §:n mukaisesti 
muunnettu eurooppapatenttia koskevasta hakemuksesta kansalliseksi hake mukseksi;  
12) alkuperäisen hakemuksen päiväkirjanumero ja tekemispäivä, jos hakemus on tehty 
jakamalla;  
13) uuden hakemuksen päiväkirjanumero, jos hakemuksen jakamisella on syntynyt uusi 
hakemus;  
14) julkiseksitulopäivä, jos hakemusasiakirjat ovat 18 §:n m ukaan tulleet julkisiksi;  
15) kansainvälinen hakemusnumero, jos hakemus on kansainvälinen hakemus;  16) eurooppapatenttia koskevan hakemuksen hakemusnumero, jos hakemus on 8 tai 8 a §:n 
mukaisesti muunnettu eurooppapatenttia koskevasta hakemuksesta kansalli seksi 
hakemukseksi;  
17) tieto siitä, onko hakemuksesta pyydetty 12 §:n mukaista tutkimusta;  
18) asiassa saapuneet kirjelmät ja suoritetut maksut; sekä  
19) asiassa tehdyt päätökset.  
Edellä 1 momentin 2, 5, 6, 15, 16 ja 18 kohdassa tarkoitettu merkintä on sa lassa pidettävä, 
kunnes merkintää koskeva hyödyllisyysmallihakemus on tullut julkiseksi 18 §:n mukaisesti.  
7 § 
Keksinnön selitys ja suojavaati mus on laadittava suomeksi tai ruotsiksi voimassa olevan 
kielilainsäädännön mukaan. Milloin suojavaatimus on laadittu vain toisella kotimaisella 
kielellä, rekisteriviranomaisen on huolehdittava suojavaatimuksen kääntämisestä toiselle 
näistä kielistä ennen kuin hyödyllisyysmalli rekisteröidään. Hakijan on suoritettava 
vahvistettu käännösmaksu. Jos hakija on ulkomaalainen, keksinnön selitys on laadittava 
suomeksi ja suojavaatimus suomeksi ja ruotsiksi. Jokaisella on kuitenkin oikeus laatia 
keksinnön selitys j a suojavaatimus sekä suomeksi että ruotsiksi.  
Hakijan on suoritettava vahvistettu rekisteröintimaksu. (7.11.2008/700)  
7 a §  (7.11.2008/700)  
Rekisteriviranomainen antaa tekemispäivän hyödyllisyysmallihakemukselle, jos:  
1) hakemuksesta ilmenee, ett ä se on hyödyllisyysmallihakemus;  
2) hakemuksessa on tiedot hakijasta tai viranomainen voi tavoittaa hänet; ja  
3) hakemuksen yhteydessä annetut asiakirjat sisältävät sellaista, mikä on katsottava 
selitykseksi tai kuvaksi, tai hakemuksessa on viittaus aikai semmin tehtyyn patentti - tai 
hyödyllisyysmallihakemukseen ja hakija on antanut tiedot patentti - tai 
hyödyllisyysmallihakemuksen tekemispäivästä, hakemusnumerosta sekä patentti - tai 
rekisteriviranomaisesta, jolle hakemus on tehty.  
Jos hakija ei ole noudattanut 1 momentin säännöksiä tekemispäivän saamiseksi, annetaan 
hakijalle kehotus korjata puutteet rekisteriviranomaisen antamassa määräajassa. Jos hakija ei 
ole korjannut puutteita määräajassa tai hakijaa ei ole voitu tavoittaa kahden kuukauden 
kulue ssa hakemuksen saapumispäivästä, ei hakemusta katsota tehdyksi.  
Jos hakija on korjannut 2 momentissa annetussa määräajassa kaikki hakemuksessa olleet 
puutteet tekemispäivän saamiseksi, tulee tekemispäiväksi se päivä, jolloin kaikki puutteet on 
korjattu.  
7 b § (7.11.2008/700)  Jos hakemus, joka on tehty 7 a §:n mukaisesti, on puutteellinen ja rekisteriviranomainen 
havaitsee, ett ä hakemuksen selityksestä tai kuvista puuttuu osa tai osia, joihin selityksessä tai 
suojavaatimuksissa viitataan, annetaan hakijalle kehotus täydentää hakemustaan 
rekisteriviranomaisen antamassa määräajassa. Jos puuttuvat osat toimitetaan annetussa 
määräaj assa, tulee tekemispäiväksi se päivä, jolloin kaikki puutteet on korjattu, jollei 2 ja 3 
momentista muuta johdu.  
Jos 1 momentin mukaiset jälkeenpäin toimitetut osat peruutetaan yhden kuukauden kuluessa 
siitä, kun ne on toimitettu, tulee tekemispäiväksi alk uperäinen tekemispäivä.  
Jos puuttuvat osat toimitetaan 1 momentin mukaisesti ja aikaisemmasta hakemuksesta 
pyydetään etuoikeutta ja siitä ilmenevät puuttuvat osat kokonaisuudessaan, tulee 
tekemispäiväksi alkuperäinen tekemispäivä, jos hakija sitä pyytää ja  toimittaa jäljennöksen 
etuoikeuden perustana olevasta hakemuksesta 1 momentin mukaisessa määräajassa.  
8 § (7.11.2008/700)  
Hyödyllisyysmallihakemus voidaan tehdä myös muuntamalla samaa keksintöä koskeva 
vireillä oleva patenttihakemus tai vireillä oleva eurooppapatenttia koskeva hakemus 
hyödyllisyysmallihakemukseksi, jolloin hyödyllisyysmallihakemus katsotaan tehdyksi 
samana pä ivänä kuin patenttihakemus tai eurooppapatenttia koskeva hakemus. Muuntamista 
ei kuitenkaan voida tehdä enää sen jälkeen, kun kymmenen vuotta on kulunut siitä päivästä, 
jona patenttihakemus tai eurooppapatenttia koskeva hakemus katsotaan tehdyksi. Tällaist a 
hyödyllisyysmallihakemusta tehtäessä on muutoin noudatettava mitä 
hyödyllisyysmallihakemuksen tekemisestä säädetään.  
Patenttihakemus jää vireille, kun se muunnetaan hyödyllisyysmallihakemukseksi, ellei hakija 
erikseen peruuta patenttihakemusta.  
Muunnetta essa 1 momentin mukainen patenttihakemus hyödyllisyysmallihakemukseksi 
hakijan on samalla tai viimeistään rekisteriviranomaisen antamassa määräajassa suoritettava 
erääntyneet uudistamismaksut. Jos uudistamismaksuja ei suoriteta määräajassa, hakemus 
jätetää n sillensä.  
8 a § (22.12.1995/1696)  
Jos Euroopan patenttisopimuksen mukaista eurooppapatenttia koskeva hakemus on katsott ava 
peruutetuksi sen johdosta, ettei se määräajassa ole saapunut Euroopan patenttivirastoon 
hakemuksen vastaanottaneelta Euroopan patenttisopimuksen jäsenvaltion kansalliselta 
rekisteriviranomaiselta, se on hakijan pyynnöstä muunnettava 
hyödyllisyysmalliha kemukseksi edellyttäen, että:  
1) pyyntö on tehty eurooppapatenttia koskevan hakemuksen vastaanottaneelle Euroopan 
patenttisopimuksen jäsenvaltion kansalliselle rekisteriviranomaiselle kolmen kuukauden 
kuluessa siitä, kun Euroopan patenttivirasto on ilmoitt anut hakijalle, että hakemus katsotaan 
peruutetuksi;  
2) pyyntö saapuu rekisteriviranomaiselle 20 kuukauden kuluessa hakemuksen 
tekemispäivästä tai etuoikeutta pyydettäessä siitä päivästä, josta etuoikeutta pyydetään; ja  3) hakija suorittaa säädetyn hakemus maksun ja antaa hyödyllisyysmallihakemuksesta 7 §:n 
mukaisen käännöksen määräajassa.  
Jos eurooppapatenttia koskeva hakemus on katsottava peruutetuksi sen johdosta, ettei 
hakemuksen käännöstä sen käsittelykielellä ole annettu Euroopan patenttivirastolle 
säädetyssä määräajassa, se voidaan hakijan pyynnöstä muuntaa kansalliseksi 
hyödyllisyysmallihakemukseksi noudattaen mitä Euroopan patenttisopimuksen 135 artiklassa 
määrätään. Hakijan on lisäksi suoritettava rekisteriviranomaiselle säädetty rekisteröintimaksu 
ja annettava hyödyllisyysmallihakemuksesta 7 §:n mukainen käännös määräajassa. 
(7.11.2008/700)  
Jos 1 ja 2 momentissa tarkoi tettu hyödyllisyysmallihakemus täyttää Euroopan 
patenttisopimuksen ja sen sovellutussääntöjen hakemuksen muotoa koskevat vaatimukset, se 
on näiltä osin hyväksyttävä.  
9 § (8.12.1995/1396)  
Samassa hakemuksessa ei saa hakea hyödyllisyysmallioikeutta kahteen tai useampaan 
toisistaan riippumattomaan keksintöön.  
Hyödyllisyysmallihakemus voidaan hakijan pyynnöstä jakaa, jolloin uusi  hakemus on 
katsottava tehdyksi samanaikaisesti kuin alkuperäinen hakemus.  
10 § (7.11.2008/700)  
Hyödyllisyysmallioikeuden h akijalla ja haltijalla, jolla ei ole kotipaikkaa Suomessa, tulee olla 
Euroopan talousalueella asuva asiamies, joka on oikeutettu edustamaan häntä hakemusta ja 
rekisteröityä hyödyllisyysmallia koskevissa asioissa.  
Jos hyödyllisyysmallihakemusta tai rekister öityä hyödyllisyysmallia koskevaa päätöstä ei ole 
saatu annettua tiedoksi hakijalle, haltijalle tai mitätöintivaatimuksen tekijälle tämän 
ilmoittamaan osoitteeseen, tiedoksianto voi tapahtua kuuluttamalla asiasta Patentti - ja 
rekisterihallituksen toimittam assa hyödyllisyysmallilehdessä. Tiedoksiannon katsotaan 
tapahtuneen, kun edellä mainitut toimenpiteet on suoritettu.  
11 § 
Hyödyllisyysmallihak emusta ei saa muuttaa siten, että hyödyllisyysmallioikeus tulisi 
koskemaan jotakin, mikä ei käynyt selville alkuperäisestä hakemuksesta.  
12 § 
Rekisteriviranomainen tarkastaa, että hakemus täyttää 1 §:n 2 –4 momentin ja 6 –11 §:n 
vaatimukset. (7.11.2008/700)  
Rekisteri viranomainen luokittelee hakemuksen.  
Hakija tai, sen jälkeen kun hyödyllisyysmalli on merkitty rekisteriin tai tullut 18 §:n mukaan 
julkiseksi, kuka tahansa voi kirjallisesti pyytää rekisteriviranomaiselta tutkimusta sen 
arvioimiseksi, täyttääkö hyödyllisy ysmallin tai hyödyllisyysmallihakemuksen kohteena oleva keksintö 2 §:n 1 momentin vaatimukset. Tutkimuksesta on suoritettava vahvistettu maksu. 
(8.12.1995/1396)  
13 § 
Jos hakija ei ole noudattanut hakemusta koskevia säännöksiä tai viranomainen havaitsee 
olevan muita esteitä hyödyllisyysmallin rekisteröinnille, hakijaa on välipäätöksessä 
kehotettava määräajassa antamaan lausumansa tai korjaamaan puutteellisuu den. 
Jollei hakija välipäätöksessä määrätyn ajan kuluessa anna lausumaa tai ryhdy toimenpiteisiin 
korjatakseen puutteellisuuden, josta on huomautettu, hakemus on jätettävä sillensä. Edellä 1 
momentin mukaan annetussa välipäätöksessä on ilmoitettava tästä s euraamuksesta.  
Sillensä jätetty hakemus otetaan uudelleen käsiteltäväksi, mikäli hakija kahden kuukauden 
kuluessa välipäätöksessä määrätyn ajan päättymisestä sitä pyytää sekä antaa lausumansa tai 
ryhtyy toimenpiteisiin puutteellisuuden korjaamiseksi ja sam an ajan kuluessa suorittaa 
vahvistetun uudelleenkäsittelymaksun. Uudelleen käsiteltäväksi ottaminen voi tapahtua vain 
kerran.  
14 § 
Jos hakijan  antaman lausuman jälkeen vielä on olemassa este hyödyllisyysmallin 
rekisteröinnille ja hakijalla on ollut tilaisuus antaa lausumansa esteestä, on hakemus 
hylättävä, jollei ole aihetta antaa hakijalle uutta välipäätöstä.  
15 § 
Jos joku väittää rekisteriviranomaiselle, että hänellä on parempi oikeus keksintöön kuin 
hakijalla, ja jos asiaa pidetään epäselvänä, viranomainen voi välipäätöksessä kehot taa häntä 
nostamaan kanteen tuomioistuimessa määrätyn ajan kuluessa uhalla, että väite jätetään 
huomioon ottamatta.  
Jos tuomioistuimessa on vireillä riita paremmasta oikeudesta keksintöön, 
hyödyllisyysmallihakemuksen käsittely voidaan keskeyttää siihen ast i, kunnes asia on 
lopullisesti ratkaistu.  
16 § 
Jos joku rekisteriviranomaiselle näyttää, että hänellä on parempi oikeus keksintöön kuin 
hakija lla, rekisteriviranomaisen tulee hänen vaatimuksestaan siirtää hakemus hänelle. 
Samalla hänen on suoritettava uusi rekisteröintimaksu.  
Ennen kuin siirtovaatimus on lopullisesti ratkaistu, hakemusta ei saa jättää sillensä, hylätä, 
hyväksyä eikä peruuttaa.  
17 § (7.11.2008/700)  
Jos hakemus täyttää 1 §:n 2 –4 momentin ja 6 –11 §:n vaatimukset, hyödyllisyysmalli 
merkitään hyödyllisyy smallirekisteriin. Rekisteröinnistä on kuulutettava ja hakijalle 
annettava rekisteröintitodistus.  Kun hyödyllisyysmallihakemus on tullut julkiseksi, rekisteriviranomaisen tulee julkaista 
hakemuksesta suojavaatimusjulkaisu sekä suomeksi että ruotsiksi. Suoj avaatimusjulkaisu 
julkaistaan sähköisessä muodossa. Suojavaatimusjulkaisun sisällöstä säädetään 
valtioneuvoston asetuksella.  
18 § (8.12.1995/1396)  
Hakemusta koskevat asiakirjat ovat julkisia rekisteröintipäivästä lukien tai viimeistään kun 15 
kuukautta on kulunut päivästä, jolloin hakemus on tehty tai katsottava tehdyksi, taikka, jos 
etuoikeutta on pyydetty, etuoikeuspäivästä . 
Hakijan pyynnöstä rekisteröintiä voidaan lykätä enintään 15 kuukautta päivästä, jolloin 
hakemus on tehty tai katsottava tehdyksi, taikka, jos etuoikeutta on pyydetty, 
etuoikeuspäivästä. Jos hakemus on jätetty sillensä tai hylätty, asiakirjat tulevat julk isiksi vain, 
jos hakija pyytää hakemuksen ottamista uudelleen käsiteltäväksi tai hakee muutosta 
päätökseen, jolla hakemus on hylätty. Rekisteröinnin lykkäyksestä on suoritettava vahvistettu 
maksu.  
Hakijan pyynnöstä asiakirjat tulevat julkisiksi aikaisemmin kin kuin 1 momentissa säädetään.  
3 luku  
Mahdollisuus vaatia rekisteröinnin mitättömäksi julistamista  
19 § 
Hyödyllisyysmallin rekisteröinti tulee julistaa kokonaan tai osittain mitättömäksi sitä 
koskevan vaatimuksen johdosta, jos:  
1) rekisteröinti tarkoittaa keksintöä, joka ei täytä 1 §:n 2 –4 momentissa ja 2 §:ssä säädettyjä 
vaatimuksia;  
2) rekisteröinti tarkoittaa keksintöä, jota ei ole niin selvästi esitetty, että ammattimies voi sen 
perusteella käyttää keksintöä;  
3) hyödyllisyysmallioikeus koskee sellaista, mikä ei käynyt selville alkuperäisestä 
hakemuksesta;  
4) patenttihakemusta hyödyllisyysmallihakemukseksi muunnettaessa ei ole noudatettu 8 tai 8 
a §:ssä säädettyjä vaatimuksia; tai  
5) suojavaatimusta on laajennettu hyödyllisyysmallioikeuden rekisteröinnin jälkeen.  
(7.11.2008/700)  
Rekisteröinnin mitättömäksi julistamista koskevan vaatimuksen voi tehdä kuka hyvänsä. 
Vaatimus tulee tehdä rekisteriviranomaiselle kirjallisesti ja siinä tulee esiintuoda ne seikat, 
joihin vaatimus perustuu. Vaatimuksen tekijän on suor itettava vahvistettu maksu. Jollei 
maksua suoriteta, ei vaatimusta oteta tutkittavaksi. (7.11.2008/700)  Vaatimusta rekister öinnin julistamisesta mitättömäksi ei saa käsitellä, jos riita rekisteröinnin 
siirtämisestä on vireillä.  
20 § (7.11.2008/70 0) 
Rekisteriviranomaisen on tiedotettava 19 §:n nojalla tehdystä mitätöintivaatimuksesta 
hyödyllisyysmallioikeuden haltijalle ja varattava hänelle tilaisuus antaa lausumansa 
määräajan kuluessa. Jos haltija esittää rekisteröinnin suoja -alan rajoittamista, h änen tulee 
toimittaa rekisteriviranomaiselle uusi suojavaatimus saman määräajan kuluessa.  
Jos hyödyllisyysmallioikeuden haltija vastustaa vaatimusta, rekisteriviranomaisen on 
tutkittava esitetty mitätöintivaatimus. Jos hyödyllisyysmallioikeuden haltija toi mittaa uuden 
suojavaatimuksen, rekisteriviranomaisen on tutkittava mitätöintivaatimus toimitetun uuden 
suojavaatimuksen pohjalta.  
Jos hyödyllisyysmallioikeuden haltija ei annetun määräajan kuluessa vastusta 
mitätöintivaatimusta, rekisteröinti julistetaan k okonaan mitättömäksi.  
21 § (7.11.2008/700)  
Rekisteriviranomaisen on julistettava hyödyllisyysmallin rekisteröinti mitättömäksi, jos 
siihen on 19 §:n 1 momentissa säädetty peruste. Jos hyödyllisyysmallioikeuden haltija on 
toimittanut uuden suojavaatimuksen, se on mitätöinnin kohteena.  
Jos hyödyllisyysmallioikeuden haltijan toimittaman uuden suojavaatimuksen osalta ei o le 
olemassa mitään 19 §:n 1 momentissa säädettyä mitätöintiperustetta, rekisteröinti tulee 
pysyttää voimassa uuden suojavaatimuksen mukaisena. Rekisteriviranomaisen tulee tällöin 
julkaista uusi suojavaatimusjulkaisu.  
Jos rekisteröinti julistetaan mitättömä ksi, päätöksestä on kuulutettava sen saatua lainvoiman.  
4 luku  
Muutoksenhaku  
22 § 
Hyödyllisyysmallin rekisteröintiä tai mitättömäksijulistamis vaatimusta koskevaan lopulliseen 
päätökseen hakija tai hyödyllisyysmallioikeuden haltija voi hakea muutosta, jos päätös on 
hänelle kielteinen. Se, joka on esittänyt vaatimuksen hyödyllisyysmallin rekisteröinnin 
julistamisesta mitättömäksi, voi hakea muutos ta päätökseen, jolla vaatimus on hylätty.  
Päätökseen, jolla 13 §:n 3 momentissa tarkoitettu pyyntö hakemuksen ottamisesta uudelleen 
käsiteltäväksi on hylätty tai 16 §:ssä tarkoitettu vaatimus hakemuksen siirtämisestä 
hyväksytty, hakija voi hakea muutosta. Päätökseen, jolla vaatimus hakemuksen siirtämisestä 
on hylätty, vaatimuksen tekijä voi hakea muutosta.  Hakija tai haltija voi hakea muutosta rekisteriviranomaisen lopulliseen päätökseen, jolla 26 a 
§:n 1–3 momentissa tarkoitettu esitys on hylätty tai jätet ty tutkittavaksi ottamatta. 
(7.11.2008/700)  
Haltija voi hakea muutosta 33 §:n 1 momentin mukaiseen rekisteriviranomaisen lo pulliseen 
päätökseen, jos se on hänelle kielteinen. (7.11.2008/700)  
23 § (31.1.2013/105)  
Rekisteriviranomaisen tämän lain nojalla tekemään päätökseen haetaan muutosta valittamalla 
markkinaoikeuteen siten kuin patentti - ja rekisterihallituksesta annetussa laissa (575/1992)  
säädetään.  
Edellä 1 momentissa tarkoitetun valituksen käsittelystä markkinaoikeudessa säädet ään 
oikeudenkäynnistä markkinaoikeudessa annetussa laissa (100/2013) . 
L patentti - ja rekisterihallituksesta 575/1992  on kumottu L:lla Patentti - ja 
rekisterihallituksesta 578/2013 . 
5 luku  
Suojan laajuus ja voimassaoloaika sekä oikeuksien ennallee n palauttaminen 
(7.11.2008/700)  
24 § 
Suojavaatimus määrää hyödyllisyysmallisuojan laajuuden. Suojavaatimusta tulkittaessa 
voidaan selitystä ja kuvia käyttää apuna.  
25 § (7.11.2008/700)  
Hyödyllisyysmallin rekisteröinti on voimassa neljä vuotta hyödyllisyysmallihakemuksen 
tekemispäivästä ja se v oidaan hakemuksesta uudistaa kahdesti, ensin neljäksi ja sitten 
kahdeksi vuodeksi.  
26 § 
Rekisteröinnin uudistamismaksu erääntyy sen kuukauden viimeisenä päivänä, jolloin 
rekisteröintikausi päättyy. Uudistamismaksun voi suorittaa kuuden kuukauden kuluessa 
eräpäivästä. Kuluvan rekisteröintikauden jälkeen uudistamismaksu on suoritettava 
vahvistettuine korotuksineen. Uudistamismaksua ei saa suoritta a aikaisemmin kuin vuotta 
ennen eräpäivää. (7.11.2008/700)  
Rekisteröinnin uudistamisesta on kuulutettava.  
26 a § (7.11.2008/700)  
Jos hyödyllisyysmallioikeuden hakija tai haltija on kärsinyt oikeudenmenetyksen siksi, ettei 
hän ole suorittanut toim enpidettä rekisteriviranomaisessa tässä laissa tai sen nojalla 
säädetyssä määräajassa, mutta on toiminut niin huolellisesti kuin olosuhteet vaativat määräaikaa noudattaakseen ja suorittaa toimenpiteen kahden kuukauden kuluessa esteen 
päättymisestä, kuitenk in viimeistään vuoden kuluessa määräajan päättymisestä, 
rekisteriviranomaisen on katsottava toimenpide suoritetuksi määräajassa. 
Hyödyllisyysmallioikeuden hakijan tai haltijan on tehtävä rekisteriviranomaiselle asiaa 
koskeva kirjallinen esitys edellä sääde tyssä määräajassa ja suoritettava vahvistettu maksu.  
Jos hyödyllisyysmallioikeuden hakija on kärsinyt oikeudenmenetyksen 5 §:n 1 momentissa 
säädetyn määräajan noudattamisessa, mutta on tehnyt hakemuksen kahden kuukauden 
kuluessa etuoikeusvuoden päättymises tä, tämän pykälän 1 momentin säännöksiä sovelletaan 
vain, jos esitys on tehty ja vahvistettu maksu suoritettu samassa kahden kuukauden 
määräajassa.  
Kansainväliseen patenttihakemukseen, jota on jatkettu hyödyllisyysmallihakemuksena 
Suomessa, sovelletaan 1 j a 2 momenttia myös, jos kysymys on määräajasta, jota olisi ollut 
noudatettava vastaanottavassa viranomaisessa, kansainvälisessä 
uutuustutkimusviranomaisessa, kansainvälisiä patentoitavuuden esitutkimuksia suorittavassa 
viranomaisessa tai Maailman henkisen omaisuuden järjestön kansainvälisessä toimistossa. 
Laiminlyöty toimenpide on tällöin suoritettava rekisteriviranomaisessa.  
Esitystä, joka on tehty 1, 2 tai 3 momentin mukaisesti, ei kuitenkaan saa hylätä tai jättää 
tutkittavaksi ottamatta ennen kuin hyödyl lisyysmallioikeuden hakijalle tai haltijalle on 
annettu tilaisuus antaa lausumansa asiassa rekisteriviranomaisen antamassa määräajassa.  
26 b § (7.11.2008/700)  
Jos 26 a §:n 1 –3 momentin mukainen esitys on hyväksytty ja sen johdosta jatkokäsittelyyn 
otetaan julkiseksi tullut hyödyllisyysmallihakemus, joka on jätetty sillensä tai hylätty, taikka 
rauennut hyödyllisyysmalli katsota an saatetuksi uudelleen voimaan, on tästä kuulutettava.  
6 luku  
Luovutus sekä käyttö - ja pakkolupa  
27 § 
Hyödyllisyysmallioikeus voidaan luovutt aa toiselle.  
Milloin toiselle on annettu oikeus ammattimaisesti käyttää hyväksi keksintöä (käyttölupa), 
tämä saa luovuttaa oikeutensa edelleen ainoastaan, jos siitä on sovittu.  
Milloin käyttölupa kuuluu liikkeeseen, saadaan se kuitenkin luovuttaa liikkeen mukana, jollei 
muuta ole sovittu. Tällöin luovuttaja vastaa edelleen siitä, että käyttöluvan ehtoja 
noudatetaan.  
28 § 
Milloin hyödyllisyysmall ioikeus on siirtynyt toiselle tai sen käyttölupa on luovutettu, siitä on 
pyynnöstä vahvistettua maksua vastaan tehtävä merkintä hyödyllisyysmallirekisteriin. Sama 
koskee hyödyllisyysmallioikeuden panttausta. Jos näytetään, että rekisteriin merkitty käyttöl upa tai panttioikeus on lakannut olemasta voimassa, merkintä on poistettava 
rekisteristä.  
Mitä 1 momentissa on säädetty, on vastaavasti sovellettava pakkolupaan ja 32 §:n 1 
momentissa tarkoitettuun oikeuteen.  
Hyödyllisyysmallia koskevissa riita - ja muissa asioissa katsotaan hyödyllisyysmallioikeuden 
haltijaksi se, joka sellaisena on viimeksi merkitty hyödyllisyysmallirekisteriin.  
29 § 
Milloin jo ku on pyytänyt rekisteriin merkittäväksi, että hyödyllisyysmallioikeus on siirtynyt 
hänelle tai että hän on saanut hyödyllisyysmalliin käyttöluvan tai panttioikeuden ja jos hän 
silloin oli oikeuteensa nähden vilpittömässä mielessä, ei hyödyllisyysmallioike uden tai 
hyödyllisyysmallia koskevan muun oikeuden aikaisempi luovutus toiselle ole voimassa häntä 
vastaan, ellei toinen sitä ennen ollut pyytänyt saantonsa merkitsemistä 
hyödyllisyysmallirekisteriin.  
30 § 
Milloin kaksi vuotta on kulunut hyödyllisyysmallin rekisteröinnistä, eikä keksintöä käytetä 
tai saateta käyttöön Suomessa kohtuullisessa laajuudessa, voi se, joka haluaa täällä käyttää 
keksint öä, saada siihen pakkoluvan, jollei keksinnön käyttämättä jättämiseen ole 
hyväksyttävää syytä. (22.12.1995/1696)  
Mitä pat enttilain 46 –50 §:ssä on säädetty pakkoluvasta patentilla suojatun keksinnön 
hyväksikäyttöön, noudatetaan vastaavasti hyödyllisyysmallioikeuteen.  
7 luku  
Hyödyllisyysmallioikeuden lakkaaminen ja hyödyllisyysmallia koskeva 
ilmoitusvelvollisuus  
31 § 
Jos hyödyllisyysmalli on rekisteröity muulle kuin 1 §:n mukaan siihen oikeutetulle, 
tuomioistuimen on hyödyllisyysmalliin oikeutetun kantee sta siirrettävä se hänelle.  
Kanne on pantava vireille vuoden kuluessa siitä, kun kantaja on saanut tiedon rekisteröinnistä 
ja muista kanteen perusteena olevista seikoista. Jos hyödyllisyysmallioikeuden haltija on ollut 
vilpittömässä mielessä, kun hyödyllis yysmalli rekisteröitiin tai se siirtyi hänelle, kannetta ei 
saa panna vireille myöhemmin kuin kolme vuotta hyödyllisyysmallin rekisteröinnin jälkeen.  
32 § 
Jos se, jolta rekisteröinti 31 §:n mukaisesti siirretään, on ollut vilpittömässä mielessä 
alkaessaan ammattimaisesti käyttää hyödyllisyysmallia tässä maassa tai ryhtyessään sitä 
varten olennaisiin toimenpiteisiin, hän saa kohtuullisesta vastik keesta ja muutoin 
kohtuullisilla ehdoilla jatkaa hyödyllisyysmallin hyväksikäyttöä tai aloittaa aiotun hyväksikäytön pysyttämällä sen yleinen luonne. Sellainen oikeus on vastaavilla edellytyksillä 
rekisteriin merkityn käyttöluvan haltijalla.  
Edellä 1 momen tissa tarkoitettu oikeus voi siirtyä toiselle ainoastaan sen liikkeen mukana, 
jossa sitä käytetään hyväksi tai jossa se oli tarkoitettu hyväksikäytettäväksi.  
33 § 
Jos hyödyllisyysmallioikeuden haltija kirjallisesti ilmoittaa luopuvansa rekisteröinnistä, 
rekisteriviranomaisen on poistettava hyödyllisyysmalli rekisteristä. Rekisteröinnistä 
luopuminen tulee voimaan hyödyllisyysmallihakemuksen tekem ispäivästä. (7.11.2008/700)  
Jos hyödyllisyysmallioikeus on ulosmitattu tai siihen on olemassa rekisteriin merkitty 
panttioi keus tai riita rekisteröinnin siirtämisestä toiselle on vireillä, hyödyllisyysmallia ei saa 
haltijan pyynnöstä poistaa rekisteristä niin kauan kuin ulosmittaus tai panttioikeus on 
voimassa tai riita ei ole lopullisesti ratkaistu.  
34 § 
Kun hyödyllisyysmallin rekisteröinti on lainvoimaisella tuomiolla siirretty toiselle, 
rekisteriviranomaisen on kuulutettava siitä.  
35 § 
Mitä patenttilain 56 §:ssä on säädetty patenttia koskevasta ilmoitusvelvollisuudesta, 
noudatetaan vastaavasti hyödyllisyysmallioikeuteen.  
8 luku  
Vastuu, korvausvelvollisuus ja tuomioistuinmenettely  
36 § 
Jos joku loukkaa hyödyllisyysmallioikeuden tuottamaa yksinoikeutta, tuomioistuin voi 
kieltää  häntä jatkamasta tai toistamasta tekoa.  
36 a § (21.7.2006/686)  
Tuomioistuin voi 36 §:ssä tarkoitettua kannetta käsitelless ään hyödyllisyysmallioikeuden 
haltijan vaatimuksesta määrätä lähettimen, palvelimen tai muun sellaisen laitteen ylläpitäjän 
taikka muun välittäjänä toimivan palvelun tarjoajan sakon uhalla keskeyttämään 
hyödyllisyysmallia loukkaavaksi väitetyn käytön ( keskeyttämismääräys ), jollei sitä voida 
pitää kohtuuttomana ottaen huomioon hyödyllisyysmallin väitetyn loukkaajan, välittäjän ja 
hyödyllisyysmallioikeuden haltijan oikeudet.  
Ennen 36 §:ssä tarkoitetun kanteen nostamista tuomioistuin voi hyödyllisyysmallioikeu den 
haltijan hakemuksesta antaa keskeyttämismääräyksen, jos sen antamiselle on 1 momentissa 
mainitut edellytykset ja jos on ilmeistä, että hyödyllisyysmallioikeuden haltijan oikeuksien 
toteutuminen muutoin vakavasti vaarantuisi. Tuomioistuimen on varattava  sekä sille, jolle 
määräystä on haettu annettavaksi, että sille, jonka väitetään loukkaavan hyödyllisyysmallioikeutta, tilaisuus tulla kuulluksi. Tiedoksianto sille, jolle määräystä on 
haettu annettavaksi, voidaan toimittaa postitse taikka telekopiota tai sähköpostia käyttäen. 
(31.1.2013/105)  
Tuomioistuin voi pyynnöstä antaa 2 momentissa tarkoitetun keskeyttämismääräyksen 
väliaikaisena väitettyä loukkaajaa kuulematta, jos asian kiireellisyys sitä välttämättä vaatii. 
Määräys on voimassa, kunnes toisin määrätään. Väitetylle loukkaajalle on määräyksen 
antamisen jälkeen viipymättä varattava tilaisuus tulla kuulluksi. Kun väitettyä loukkaajaa on 
kuultu, tuomioistuimen on viipymättä päätettävä, pidetäänkö määräys voimassa vai 
peruutetaanko se.  
Tämän pykälän nojalla annettu keskeyttämismääräys ei saa vaarantaa kolmannen oikeutta 
lähettää ja vastaanottaa viestejä. Keskeyttämismääräys tu lee voimaan, kun hakija asettaa 
ulosottomiehelle ulosottokaaren (705/2007) 8 luvun 2 §:ssä  tarkoitetun vakuuden. 
Mahdollisuudesta vapautua vakuuden asettamisesta säädetään oikeudenkäymiskaaren 7 luvun 
7 §:ssä . Edellä 2 tai 3 momentin nojalla annettu keskeyt tämismääräys raukeaa, jollei 36 §:ssä 
tarkoitettua kannetta nosteta tuomioistuimessa kuukauden kuluessa määräyksen antamisesta. 
(31.1.2013/105)  
Keskeyttämismääräystä vaatineen on korvattava sille, jolle määräys on annettu, samoin kuin 
väitetylle loukkaajalle määräyksen täytäntöönpanosta aiheutunut vahinko sekä asiassa 
aiheutuneet kulut, jos 36 §:ssä tarkoitettu kanne hylätään tai jätetään tutkimatta taikka jos 
asian käsittely jätetään sillensä sen vuoksi, että kantaja on peruuttanut kanteensa tai jäänyt 
saapumatta tuomioistuimeen. Sama on voimassa, jos keskeyttämismääräys 3 momentin 
nojalla peruutetaan tai 4 momentin nojalla ra ukeaa. Vahingon ja kulujen korvaamista 
koskevan kanteen nostamisessa noudatetaan, mitä oikeudenkäymiskaaren 7 luvun 12 §:ssä  
säädetään.  
37 § 
Joka tahallaan tai tuottamuksesta loukkaa hyödyllisyysmallioikeutta, on velvollinen 
suorittamaan kohtuullisen korvauksen keksinnön hyväksi käyttämisestä sekä korvauksen  
muusta vahingosta, jonka loukkaus on aiheuttanut. Jos tuottamus on vähäinen, voidaan 
vahingonkorvausta sovitella.  
Milloin hyödyllisyysmallioikeuden loukkaus ei ole tahallinen eikä tuottamuksellinen, 
loukkaaja on velvollinen suorittamaan korvausta keksinnö n hyväksi käyttämisestä siinä 
määrin kuin se katsotaan kohtuulliseksi.  
Hyödyllisyysmallioikeuden loukkauksen perusteella voidaan korvausta vahingosta vaatia 
ainoastaan viiden viimeisen vuoden ajalta ennen kanteen vireille panoa. Oikeus korvaukseen 
vahingos ta, jota koskevaa kannetta ei ole pantu vireille sanotun ajan kuluessa, on menetetty.  
38 § 
Mitä patenttilain 59 §:ssä on säädetty toimista jat ketun loukkauksen estämiseksi, noudatetaan 
vastaavasti hyödyllisyysmalleihin.  
38 a § (21.7.2006/686)  Tuomioistuin voi hyödy llisyysmallin loukkausta koskevassa riita -asiassa kantajan 
vaatimuksesta määrätä, että vastaajan on korvattava kustannukset, jotka kantajalle aiheutuvat 
siitä, että hän soveltuvin toimin julkistaa tietoja lainvoimaisesta tuomiosta, jossa vastaajan on 
todet tu loukanneen hyödyllisyysmallioikeutta. Määräystä ei saa antaa, jos tietojen 
levittämistä on muussa laissa rajoitettu. Harkitessaan määräyksen antamista ja määräyksen 
sisältöä tuomioistuimen tulee ottaa huomioon julkistamisen yleinen merkitys, loukkauksen  
laatu ja laajuus, julkistamisesta aiheutuvat kustannukset ja muut vastaavat seikat.  
Tuomioistuin määrää vastaajan korvattavien kohtuullisten julkistamiskustannusten 
enimmäismäärän. Kantajalla ei ole oikeutta korvaukseen, jos tietoja tuomiosta ei ole 
julkistettu tuomioistuimen määräämässä ajassa lainvoimaiseksi tulleen tuomion antamisesta.  
39 § 
Joka tahallaan loukkaa hyödyllisyysmallioikeuden tu ottamaa yksinoikeutta, on tuomittava, 
jollei teko ole rangaistava rikoslain 49 luvun 2 §:ssä  tarkoitettuna teollisoikeusrikoksena, 
hyödyllisyysmallirikkomuksesta  sakko on. (21.4.1995/720)  
Syyttäjä ei saa nostaa syytettä 1 momentissa mainitusta rikoksesta, ellei asianomistaja ole 
ilmoittanut  rikosta syytteeseen pantavaksi. (13.5.2011/484)  
40 § 
Joka tahallaan tai tuottamuksesta, joka ei ole vähäinen, laiminlyö täyttää sen, mihin hän 35 
§:n mukaan on velvollinen, on tuomittava hyödyllisyysmallia koskevan ilmoitusvelvollisuuden 
laiminlyönnistä  sakkoon.  
Samaan rangaistukseen on tuomittava myös se, joka sanotussa pykälässä tarkoitetuissa 
tapauksissa antaa väärän tiedon, jollei teosta ole säädetty rangaistusta rikoslaissa.  
Syyttäjä ei saa nostaa syytettä tässä pykälässä tarkoitetusta rikoksesta, ellei asianomistaja ole 
ilmoittanut rikosta syytteeseen pantavaksi. (13.5.2011/484)  
41 § 
Jos hyödyllisyysmallin rekisteröinti on lainvoiman saaneella päätöksellä julistettu 
mitättömäksi, ei rikoslain 49 luvun 2 §:ssä  tai tämän lain 36 –39 §:ssä säädettyä rangaistusta, 
korvausta tai muuta seuraamusta voida tuomita. (21.4.1995/720)  
2 momentti on kumottu L:lla 31.1.2013/105 . 
42 § (31.1.2013/105)  
42 § on kumottu L:lla 31.1.2013/105 . 
43 § (31.1.2013/105)  
Tähän lakiin perustuvat riita - ja hakemusasiat käsitellään markkinaoikeudessa.  Riita - ja hakemusasioid en käsittelystä markkinaoikeudessa säädetään oikeudenkäynnistä 
markkinaoikeudessa annetussa laissa.  
44 § (31.1.2013/105)  
Syyte rikoslain 49 luvun 2 §:ssä  tarkoitetusta hyödyllisyysmallioikeutta loukkaavasta 
teollisoikeusrikoksesta sekä tämän lain 39 §:n 1 momentissa tarkoitetusta 
hyödyllis yysmallirikkomuksesta ja 40 §:ssä tarkoitetusta rikoksesta käsitellään Helsingin 
käräjäoikeudessa.  
Edellä 1 momentissa tarkoitetun syyteasian yhteydessä voidaan käsitellä syytteessä 
tarkoitetusta rikoksesta johtuva 37 §:n mukainen korvausvaatimus ja 38 §:s sä tarkoitettu 
patenttilain 59 §:n mukainen vaatimus sen estämättä, mitä 43 §:ssä säädetään.  
Tuomioistuin pysyy toimivaltaisena tutkimaan 2 momentissa tarkoitetun vaatimuksen, vaikka 
toimivallan perustaneissa olosuhteissa tapahtuu muutos vaatimuksen esittä misen jälkeen.  
44 a § (31.1.2013/105)  
Edellä 44 §:ssä tarkoitettua asiaa käsittelevän tuomioistuimen oikeuteen pyytää lausu nto 
rekisteriviranomaiselta sovelletaan, mitä oikeudenkäynnistä markkinaoikeudessa annetun lain 
4 luvun 22 §:ssä säädetään markkinaoikeuden oikeudesta pyytää lausunto.  
44 b § (25.8.2016/723)  
Käsitellessään 44 §:ssä tarkoitettua asiaa käräjäoikeudella voi olla apunaan asiantuntijoina 
enintään kaksi tuomioistuinlain (673/2016) 17 luvun 10 §:n  2 momentissa tarkoitettua 
asiantuntijajäsentä.  
Asiantuntijan on annettava kirjallinen lausunto käräjäoikeuden hänelle tekemistä 
kysymyksistä. Asiantuntijalla on oikeus tehdä kysymyksiä asianosaisille ja todistajille. Ennen 
asian ratkaisemista käräjäoikeuden on varattava asianosaisille tilaisuus lausua asiantuntijan 
lausunnosta.  
Asiantuntijan oikeudesta palkkioon säädetään tuomioistuinlain 17 luv un 22 §:ssä.  
44 c § (31.1.2013/105)  
Edellä 44 §:ssä tarkoitettua asiaa käsittelevän tuomioistuimen velvollisuuteen ilmoitt aa 
ratkaisusta rekisteriviranomaiselle sovelletaan, mitä oikeudenkäynnistä markkinaoikeudessa 
annetun lain 4 luvun 23 §:ssä säädetään markkinaoikeuden velvollisuudesta ilmoittaa 
ratkaisusta.  
45 § (31.1.2013/105)  
45 § on kumottu L:lla 31.1.2013/105 . 
8 a luku (8.12.1995/1396)  
Kansainvälinen hakemus  45 a § (8.12.1995/1396)  
Kansainvälisellä hakemuksella tarkoitetaan tässä laissa patenttiyhteistyösopimuksen (SopS 
58/80) mukaisesti  tehtyä hyödyllisyysmallia koskevaa hakemusta.  
Kansainvälinen hakemus tehdään rekisteriviranomaiselle tai kansainväliselle järjestölle, joka 
patenttiyhteistyösopimuksen ja sen sovellutussääntöjen mukaan on oikeutettu 
vastaanottamaan tällaisen hakemuksen (v astaanottava viranomainen). Vastaanottavana 
viranomaisena toimii Suomessa patentti - ja rekisterihallitus siten kuin asetuksella säädetään. 
Suomessa tehdystä hyödyllisyysmallia koskevasta kansainvälisestä hakemuksesta hakijan on 
suoritettava vahvistetut mak sut. 
Jollei 45 b –45 d tai 45 f §:ssä toisin säädetä, Suomen käsittävän hyödyllisyysmallia koskevan 
kansainvälisen hakemuksen käsittelyyn sovelletaan, mitä patenttilain 3 luvussa säädetään 
kansainvälisen patenttihakemuksen käsittelystä. (7.11.2008/700)  
45 b § (7.11.2008/700)  
Hyödyllisyysmallia koskevalla kansainvälisellä hakemuksella, jolle vastaanottava 
viranomainen on vahvistanut kansainvälisen tekemispäivän, on Suomessa sama vaikutus kuin 
sanottuna päivänä tehdyllä suomalaisella hyödyllisyysmall ihakemuksella. Mitä 2 §:n 2 
momentin toisessa virkkeessä säädetään, koskee kansainvälistä hakemusta vain, jos 
hakemusta on jatkettu 45 d §:n mukaisesti.  
45 c § (8.12.1995/1396)  
Hyödyllisyysmallia koskeva kansainvälinen hakemus katsotaan Suomen osalta peruutetuksi 
patenttiyhteistyösopimuksen 24 artiklan 1 kappaleen i ja ii alakohdassa tarkoitetuissa 
tapauksissa.  
45 d § (7.11.2008/700)  
Jos hakija haluaa jatkaa hyödyllisyysmallia koskevaa kansainvälistä hakemusta Suomen 
osalta, hänen on 31 kuukauden  kuluessa kansainvälisestä tekemispäivästä tai, jos etuoikeutta 
pyydetään, siitä päivästä, josta etuoikeutta on pyydetty, annettava rekisteriviranomaiselle 
kansainvälisen hakemuksen suomen - tai ruotsinkielinen käännös tai, jos hakemus on laadittu 
suomen - tai ruotsinkielisenä, jäljennös hakemuksesta. Hakijan on saman ajan kuluessa 
suoritettava vahvistettu rekisteröintimaksu rekisteriviranomaiselle.  
Jos hakija on suorittanut vahvistetun rekisteröintimaksun 1 momentin mukaisessa 
määräajassa, hän voi antaa vaad ittavan käännöksen tai jäljennöksen kahden kuukauden 
lisäajan kuluessa edellyttäen, että vahvistettu lisämaksu suoritetaan 1 momentin mukaisen 
määräajan kuluessa.  
Jollei hakemus 1 momentissa mainitussa tapauksessa täytä tämän lain mukaisia edellytyksiä, 
hakija voi kahden kuukauden kuluessa 1 momentissa mainitusta määräajasta lukien saattaa 
hakemuksensa patenttiyhteistyösopimuksen sovellutussääntöjen hakemuksen muotoa ja 
sisältöä koskevia määräyksiä vastaavaksi. Jollei hakija noudata tämän pykälän säännöksiä , 
hakemus on katsottava peruutetuksi Suomen osalta.  45 e § (7.11.2008/700)  
45 e § on kumottu L:lla 7.11.2008/700 . 
45 f § (7.11.2008/700)  
Jos kansainvälistä hakemusta on jatkettu 45 d §:n mukaisesti, sovelletaan hakemukseen ja sen 
käsittelyyn 2 ja 5 luvun säännöksiä, jollei tässä pykälässä tai patenttilain 34 –38 §:ssä toisin 
säädetä. Hakemus voidaan vain hakijan pyynnöstä ottaa käsiteltäväksi  ennen tämän lain 45 d 
§:n 1 momentissa säädetyn määräajan päättymistä.  
Edellä 10 §:ssä säädetty velvollisuus, jonka mukaan hakijalla tulee olla Euroopan 
talousalueella asuva asiamies, alkaa vasta kun hakemus voidaan ottaa käsiteltäväksi.  
Kun 18 kuukautta on kulunut siitä, kun hakemus on tehty, tai, jos etuoikeutta on pyydetty, 
etuoikeuspäivästä ja hakija on täyttänyt 45 d §:n mukaisen velvollisuutensa antaa 
hakemuksen käännös tai, milloin hakemus on laadittu suomen - tai ruotsinkielisenä, hakija on 
antanut hakemuksen jäljennöksen rekisteriviranomaisille, ovat hakemusta koskevat asiakirjat 
julkisia jo ennen kuin hakija on jatkanut hakemusta.  
9 luku  
Erinäiset säännökset  
46 § (13.11.1992/1037)  
Tämän lain mukaan perittävistä maksuista säädetään erikseen.  
47 § (7.11.2008/700)  
Tarkemmat säännökset hyödyllisyysmallihakemuksesta, hyödyllisyysmallirekisteristä ja sen 
pitämisestä sekä rekisteriviranomaisen tehtävistä annetaan valtioneuvoston asetuksella. 
Rekisteriviranomainen voi antaa hyödyllisyysmallihake musta koskevia tarkempia teknisiä 
määräyksiä. Määräykset voivat koskea hyödyllisyysmallihakemusta ja sen käsittelyä, 
rekisteröintiä, muutoksia ja määräaikoja sekä muita näihin verrattavia teknisiä kysymyksiä.  
48 § 
Mitä patenttilain 75 §:ssä on säädetty keksintöä koskevan oikeuden 
luovuttamisvelvollisuudesta eräissä tapauksissa ja siitä suoritettavasta korvauksesta, 
noudatetaan vastaavasti hyödyllisyysmallioikeuteen.  
Keksinnöistä, joilla on merkitystä maanpuolustukselle, säädetään erikseen. (8.12.1995/1396)  
10 luku  
Voimaantulo - ja siirtymäsäännökset  
49 § Tämä laki tulee voimaan asetuksella säädettävänä päivänä.  
Ennen lain voimaantuloa tehty hakemus ei ole 5 §:ssä tarkoitetun etuoikeuden perustana.  
Patenttihakemusta, joka on tehty tai katsotaan tehdyksi ennen t ämän lain voimaantuloa, ei 
voida 8 §:n mukaan muuntaa hyödyllisyysmallihakemukseksi.  
HE 232/90, toisen lvk.miet. 20/90, svk.miet. 330/90  
1.1.1.1   Muutossäädösten voimaantulo ja soveltaminen:  
26.6.1992/580:  
Tämä laki tulee voimaan 1 päivänä syyskuuta 1992.  
HE 25/92 , TaVM 21/92  
13.11.1992/1037:  
Tämä laki tulee voimaan 1 päivänä maaliskuuta 1993.  
HE 152/92 , TaVM 35/92  
18.12.1992/1410:  
Tämä laki tulee voimaan asetuksella säädettävänä ajankohtana. (L 1410/1992 tuli A:n 
1342/1993 mukaisesti voimaan 1.1.1995.)  
HE 215/92 , TaVM 46/92  
21.4.1995/720:  
Tämä laki tulee voimaan 1 päivänä syyskuuta 1995.  
HE 94/93 , LaVM 22/94, SuVM 10/94  
8.12.1995/1396:  
Tämä laki tulee voimaan 1 päivänä tammikuuta 1996.  
Tätä lakia sovelletaan sen voimaantulon jälkeen tehtyihin hakemuksiin.  
HE 47/95 , TaVM 14/95, EV 46/95  
22.12.1995/1696:  
Tämä laki tulee voimaan asetuksella säädettävänä ajankohtana. Tämän lain 5 §:n 1 momentti 
ja 30 §:n 1 momentti tulevat kuitenkin voimaan 1 päivänä tammikuuta 1996. (L 1696/1995 
tuli A:n 103/1996 mukaisesti voimaan 1.3.1996.)  
HE 161/95 , TaVM 29/95, EV 170/95  21.7.2006/686:  
Tämä laki tulee voimaan 1 päivänä syyskuuta 2006.  
Tämän lain 36 a §:ää sovelletaan myös riita -asiaan, joka on tullut vireille ennen tämän lain 
voimaantuloa.  
Riita -asiaan, joka on tullut vir eille ennen tämän lain voimaantuloa, sovelletaan tämän lain 38 
a §:n sijasta tämän lain voimaantullessa voimassa olleita säännöksiä.  
HE 26/2006 , LaVM 6/2006, EV 67/2006  
7.11.2008/700:  
1. Tämä laki tulee voimaan 1 päivänä joulukuuta 2008.  
2. Tämän lain voimaan tullessa vireillä oleviin hyödyllisyysmallihakemuksiin ja hakemusten 
perusteella rekisteröityihin hyödyllisyysmallioikeuksii n sekä hyödyllisyysmallioikeuksiin, 
jotka on rekisteröity ennen tämän lain voimaantuloa, sovelletaan tämän lain säännöksiä, jollei 
3–5 momentista muuta johdu.  
3. Tämän lain 7 a ja 7 b §:ää sovelletaan hyödyllisyysmallihakemukseen, joka on tehty tai 
katsott ava tehdyksi tämän lain voimaantulopäivänä tai sen jälkeen.  
4. Tämän lain 17 §:n 2 momenttia sovelletaan hyödyllisyysmallihakemukseen, joka on tehty 
tämän lain voimaantulopäivänä tai sen jälkeen.  
5. Tämän lain 26 §:n 1 momenttia sovelletaan uudistamismaksu un, joka erääntyy tämän lain 
voimaantulopäivänä tai se jälkeen.  
6. Ennen lain voimaantuloa voidaan ryhtyä lain täytäntöönpanon edellyttämiin toimiin.  
HE 56/2008 , TaVM 12/2008, EV 83/2008  
14.5.2010/395:  
Tämä laki tulee voimaan 1 päivänä joulukuuta 2010.  
HE 102/2009 , LaVM 2/2010, EV 21/2010  
13.5.2011/484:  
Tämä laki tulee voimaan 17 päivänä toukokuuta 2011.  
HE 286/2010 , LaVM 34/2010 , EV 311/2010  
17.6.2011/744:  
1. Tämä laki tulee voimaan valtioneuvoston asetuksella säädettävänä ajankohtana.  Tämä laki on voimassa A:n 1098/2011  mukaisesti 1.11.2011 alkaen.  
2. Tämän lain 6 a §:n päiväkirjaa koskevia säännöksiä sovelletaan 
hyödyllisyysmallihakemukseen, joka on tehty tai katsottava tehdyksi tämän lain 
voimaantulopäivänä tai sen jälkeen.  
3. Ennen lain voimaantuloa voidaan ryhtyä lai n täytäntöönpanon edellyttämiin toimiin.  
HE 175/2010 , TaVM 51/2010, EV 359/2010  
27.10.2011/1098:  
Tämä asetus tulee voimaan 1 pä ivänä marraskuuta 2011.  
31.1.2013/105:  
Tämä laki tulee voimaan 1 päivänä syyskuuta 2013.  
Rekisteriviranomaisen päätökseen, joka on tehty ennen tämän lain voimaantuloa, haetaan 
muutosta noudattaen tämän lain voimaan tullessa voimassa olleita säännöksiä.  
Riita -, hakemus - ja rikosasia, joka on tullut käräjäoikeudessa vireille ennen tämän lain 
voimaantuloa, käsitellään noudattaen tämän lain voimaan tullessa voimassa olleita 
säännöksiä.  
Ennen lain voimaantuloa voidaan ryhtyä lain täytäntöönpanon edellyttämiin  toimiin.  
HE 124/2012 , LaVM 15/2012, EV 158/2012  
25.8.2016/723:  
Tämä laki tulee voimaan 1 päivänä tammikuuta 2017.  
HE 7/2016 , LaVM 8/2016, EV 99/2016